KULUTTAJAT - KONSUMENTERNA RY

Oikeusministeriö				OM 11/41/2003 kirjaamo.om@om.fi				OM043:00/2003							

Lausuntopyyntönne 17.5.2006

ASUNTO-OSAKEYHTIÖLAKITYÖRYHMÄN MIETINTÖ (OM 2006:9)

Kuluttajat-Konsumenterna ry:n lausunto: 

Yhdistys kannattaa Kuluttajaviraston esittämiä näkökohtia asunto-osakeyhtiölain uudistamisesta.

Muutosehdotus sisältää useita uudistuksia, jotka ovat omiaan paitsi selkiyttämään voimassaolevaa lakia myös parantamaan osakkeenomistajien asemaa.

Osakeyhtiön toiminnan keskeisten periaatteiden siirtäminen lain ensimmäiseen lukuun palvelee ennen kaikkea osakkeenomistajien etua, koska he pystyvät siten paremmin hahmottamaan yksittäisten säännösten taustalla vaikuttavat periaatteet, joihin asunto-osakeyhtiön toiminta viime kädessä perustuu. Tämä on tärkeää etenkin siksi, että osakkeenomistajat ovat usein maallikoita, joille laki nykyisessä muodossaan voi olla varsin vaikeaselkoinen. 

On kiinnitettävä huomiota myös siihen, että osakkeenomistajien joukossa on ihmisryhmiä, jotka saattavat olla tiedoiltaan ja taidoiltaan muita osakkeenomistajia heikommassa asemassa. Tällaisia ovat esimerkiksi vanhukset. Heidän kannaltaan on erityisen tärkeää saada tietoa osakkeenomistajan asemaan vaikuttavista seikoista helpommin ymmärrettävässä muodossa.

Asunto-osakeyhtiölain muutosehdotus turvaa osakkeenomistajien oikeuksia aiempaa paremmin sekä edistää heidän yhdenvertaisuuttaan ja yhteistä etua. 

Kuluttajat-Konsumenterna ry kannattaa asunto-osakeyhtiölakityöryhmän mietintöä.

Kuluttajat-Konsumenterna ry

_________________________		________________________________
Maili Mustonen			Kaisa Pannimaa-Pätsi
puheenjohtaja 			toiminnanjohtaja
___________________________________________________________________________
Kasöörinkatu 3 B, 00520 Helsinki +358 09 8775  0120, info@kuluttajat-konsumenterna.fi, www.kuluttajat-konsumenterna.fi